Ateena
Ateenan taajaan asuttuun kaupunkialueeseen voidaan lukea Suur-Ateenan lisäksi Suur-Pireus eli Pireuksen alueyksikön viisi kuntaa. Ne ovat Pireus, Keratsíni-Drapetsóna, Korydallós, Níkaia-Ágios Ioánnis Réntis ja Pérama. Näin laskettuna koko Ateenan suurkaupunkialueen väkiluku on 3 089 698.
Palaiá Fókaia
Palaiá Fókaia (; myös "Paleá Fókea") on Kreikan kaupunki sekä samanniminen Saronikóksen kunnan kunnallisyksikkö (Δημοτική Ενότητα Παλαιάς Φώκαιας, "Dimotikí Enótita Palaiás Fókaias") ja entinen itsenäinen kaupunkikunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 3 436 ja varsinaisen Palaiá Fókaian kaupungin väkiluku 2 713 (vuonna 2011).
Palaiá Fókaian pieni kaupunki sijaitsee Saroninlahden rannalla noin 36 kilometriä Ateenan keskustasta kaakkoon. Se oli itsenäinen kaupunkikunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Saronikóksen kunnaksi yhdessä Anávyssoksen, Kalývia Thorikoún, Kouvaráksen ja Saronídan kanssa, jolloin se muuttui uuden kunnan kunnallisyksiköksi.